Sony Rancang Filem “Karate Kid” Baharu
Sony dilaporkan sedang membangunkan filem terbaru Karate Kid, menurut laporan terbaru dari Murphy’s Multiverse. Laporan terbaru menyatakan bahawa Sony kini sedang mencari seorang pelakon remaja untuk menerajui peranan utama dalam filem itu, dengan syarikat itu dilaporkan mencari seorang lelaki berusia 17 tahun yang boleh berbahasa Mandarin dan Inggeris. Watak itu telah dirujuk sebagai “Li,” dan perihalan wataknya menyenaraikannya sebagai “usianya yang kecil, tetapi tegar, pintar dan kasar,” serta seorang pejuang mahir yang telah kehilangan kehidupannya Brooklyn, New York . Plot filem itu masih belum diketahui, tetapi laporan memberikan sinopsis ringkas, yang dikatakan memberi tumpuan kepada Li yang berhadapan dengan tragedi lampau yang mendorong kepada perpisahan antara dirinya dan ibunya. Selain itu, naratif filem baharu mungkin berbeza dari filem Karate Kid yang asal, dimana Li akan melatih orang lain.  Cerita itu menyebut dia bertemu dengan Mia, seorang pelajar sekolah menengah, dan Victor, bapa kepada Mia. Perbezaan naratif itu menyaksikan Li tidak lama kemudian mendapati dirinya melatih Victor dengan seni mempertahankan diri Kung Fu. Belum ada pengesahan rasmi mengenai filem itu, tetapi laporan menyebut bahawa Rob Lieber (Peter Rabbit) telah disenarai pendek untuk menulis skrip. Sekiranya filem itu diteruskan, ia akan menjadi filem terbaru dalam francais Karate Kid sejak 2010, yang mana pengarah Harald Zwart telah menghasilkan pembuatan semula yang dibintangi Jaden Smith dan Jackie Chan.  Filem tersebut menerima ulasan bercampur-campur dari pengkritik dan peminat, tetapi masih sukses di pentas box office dengan mengutip hampir AS$400 juta. 